མཚོ་སྔོན་གྱི་རེབ་གོང་དང་ཆབ་ཆའི་བོད་སྐད་ཡིག་དོན་རྐྱེན་ལ་ངས་དཔྱད་པ་ཞིག་བཏང་ཡོད་པ་དེའི་ནང་དུ།བོད་སྐད་ཡིག་གི་རྩ་ཁྲིམས་ཀྱི་ཐོབ་ཐང་ལ་མཐོང་ཆུང་དང་རྩིས་མེད་དུ་གཏོང་མཁན་ཏང་དང་རྒྱལ་ཁབ་ཀྱི་དབུས་གཞུང་མ་ཡིན་པར་ས་གནས་སྲིད་གཞུང་གི་སློབ་གསོ་ལས་ཁུངས་སོ་སོ་ཡིན་ཞེས་བསྡོམས་ཚིག་བཀོད་ཡོད་པ་བཞིན།ཐེངས་འདིའི་ལྷ་སའི་སྐད་ཡིག་གི་དོན་རྐྱེན་གྱི་བྱེད་གཏེ་གཙོ་བོའང་བོད་རང་སྐྱོང་ལྗོངས་མི་དམངས་སྲིད་གཞུང་གི་སློབ་གསོ་ལས་ཁུངས་ཆགས་ཡོད།ཁོང་ཚོས་བདེ་ཁང་བྱམས་པ་ལ་བྲིས་བའི་དགག་ལན་གྱི་ནང་དུ་བོད་ཡུལ་ནས་དེང་རབས་མི་རིགས་སློབ་གསོ་སྤེལ་བའི་ཆེད་དང་།རིགས་སོ་སོའི་མི་མང་གི་བདེ་སྐྱིད་ཀྱི་འཚོ་བའི་ཆེད་དུ་བོད་ཡིག་གི་དར་སྤེལ་ལ་བཀཀ་འགོག་བྱས་ཤིང་རྒྱ་ཡིག་རྒྱ་ཆེར་དར་སྤེལ་བྱེད་དགོས་ཞེས་བརྗོད་འདུགཁོང་ཚོས་ཀྱང་རྒྱལ་ཁབ་ཀྱི་རྩ་ཁྲིམས་དང་མི་རིགས་རང་སྐྱོང་གི་ཁྲིམས་ལུགས་སོགས་གཞིར་བཞག་ནས་བཤད་དོན་༼བོད་ཡིག་སྦྱངས་ན་ནང་ལོགས་དང་ཕྱི་རྒྱལ་ལ་སློབ་སྦྱོང་དུ་འགྲོ་བའི་གོ་སྐབས་མེད་འགྲོ་གི་རེད༽དང་༼བོད་སྐད་ཡིག་གི་སློབ་གསོ་དར་སྤེལ་བྱས་ན་བོད་ནང་གི་གྲངས་ཉུང་མི་རིགས་ཀྱི་ཐོབ་ཐང་ལ་གནོད་པ་ཐེབས་ཀྱི་རེད།༽ཟེར།